劉兆麟

劉兆麟（），字瑞符，直隶宝坻人，顺治十八年辛丑科武进士，因其弟刘兆麒素有才能，常担重任，为照顾家中事宜，每每拒绝征调，终身未仕《寶坻縣志·卷之十一·人物上·鄉賢》頁四十四：劉兆麟，字瑞符，兆麒，字瑞圖，世則子也。世則累代仁厚，嘗夢雙石麟入其室，故二子皆以命名。稍長，兄弟共學，均有文武才，不屑屑效書生佔畢態，麟登順治辛丑進士，而麒隸禁旅，供事內廷，由秘書院編修，兩改啓心郎，歷都察院左副都御史。麟謂曰：「事君事親，理無二致，然弟子氣雋，上旦暮當外任，爲國立功親老矣。弟出則吾當留。」已而，麒命開府湖廣，將行，拜親於堂上，復拜其兄曰：「果以家事累矣。」揮涕而別。麟遂無復仕進意，每遇選輒不赴，承歡囗囗囗囗囗囗囗囗顧而樂之。麒既之任，盤根錯節，游刃有囗，囗囗囗威，武功丕著。麟時貽書勉之，世則亦諭曰：「努力答知遇。老人健在，兄善事我，無以我爲念。」麒益感奮。既而制蜀省，督浙閩節鉞，所臨不察淵而徹，不束濕而威。歲癸丑，還朝。會西南有警，天子方拊髀思頗牧，晉麒兵部尚書直隸真定援剿總兵官，趣速發，拜父兄殊依依。麟曰：「吾效戲綵之歡，釋爾牽裾之恨，行矣，勉之！」麒遂就道，陳師鞠旅，調度井井，軍聲大振。乃更移鎮崇明，海氛肆靖，天子倚爲半壁長城。無何，世則卒，以憂歸。兄弟皓首相聚，一若同年共學時。俱壽終。麒初無子，麟以叔子殿衡嗣後。殿衡仕亦至巡撫副都御史贈本生父如其官。父荷諭祭兄弟並祀鄉賢。。

 参考资料 

Category:宝坻人
Zhao